《送韩致用之温州教授》
元代·成廷圭

祖帐倒馀双玉尊，轺书催发五云门。喜为太府诸侯客，犹是前朝宰相孙。

讲座昼闲书满屋，学田秋熟稻盈村。遥应东壁图书府，迟子抽毫共讨论。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。